Նուրին

Նուրին, հայ դիցաբանության մեջ ջուրն անձնավորող ոգի։ Նույնացվել է Ծովինար աստվածուհուն։

Ըստ հին հայկական սովորույթի, ամեն տարի, երաշտի ժամանակ երեխաները պատրաստում էին խրտվիլակներ, որոց անվանում էին Նուրին։ Նրան տանում էին տները և երգում.

Այս ծեսի իմաստն այն էր, որ Ծովինար աստվածուհուն նմանեցվող Նուրինը, ջուր պարգևի չորացած դաշտերին ու այգիներին։ Գյուղացիները խրտվիլակի վրա ջուր էին ցանում, իսկ երեխաները ձու ու յուղ էին տալիս։ Տնից-տուն տանելուց հետո երեխաները Նուրին խրտվիլակը ջուր էին գցում։ Հայաստանի տարբեր վայրերում Նուրինը տարբեր անուններ ուներ՝ խուշկուրուրիկ, խուրձկուլուլու, չիչիմամա։

Ոգիներ